# Bandeira dos Estados Unidos de América

| Bandeira dos Estados Unidos de América |
| --- |
|  |
| Características |
| Uso | ... |
| Proporción | 10:19 |
| Adopción | 4 de xullo de 1960 |
| Cores |      Azul      Branco      Vermello |
| * v
* c
* e
 |

A **bandeira dos Estados Unidos de América**, tamén chamada **bandeira americana**, consta de 13 barras horizontais, sete vermellas e seis brancas alternadas, e un rectángulo azul no cantón con 50 estrelas brancas. As 50 estrelas da bandeira representan os 50 estados do país, e as 13 barras representan ás Trece Colonias orixinais que se independizaron do Reino de Gran Bretaña e se converteron nos primeiros estados da Unión. Ten varios alcumes, como "Stars and Stripes" (estrelas e barras), "Old Glory" (vella gloria), e "The Star-Spangled Banner" (A bandeira das estrelas escintilantes).

## Historia

O deseño da bandeira foi modificado 26 veces de xeito oficial dende 1777. A bandeira con 48 estrelas foi a oficial durante 47 anos até que a versión con 49 estrelas foi adoptada o 4 de xullo de 1959. A bandeira de 50 estrelas foi proposta durante o goberno do Presidente Eisenhower o 21 de agosto de 1959, e foi adoptada en xullo de 1960. Esta última versión é a que máis tempo leva en uso, (65 anos).

### Primeira bandeira

* "The Continental Colors"
(tamén coñecida como "Grand Union Flag")
* Bandeira da Compañía Británica das Indias Orientais, 1707–1801

No momento da Declaración de Independencia en xullo de 1776, o Congreso Continental non adoptaría bandeiras con "estrelas brancas nun campo azul" até un ano despois. A bandeira coñecida contemporaneamente como "Continental Colors" está considerada historicamente como a primeira bandeira nacional.

O nome de "Grand Union" foi aplicado por vez primeira por George Preble na súa historia da bandeira americana de 1872.

A bandeira aseméllase á da Compañía Británica das Indias Orientais, e Sir Charles Fawcett suxeriu en 1937 que a bandeira da Compañía inspirou o deseño. Ámbalas dúas puideron terse creado engadindo raias brancas á Red Ensign, unha das tres bandeiras marítimas empregadas daquela polo Imperio Británico.

As primeiras bandeiras americana estaban feitas de cánabo.

## Evolución histórica

| Nº de estrelas | Bandeira | Estados representados polas novas estrelas | Datas en vigor | Tempo en vixencia |
| --- | --- | --- | --- | --- |
| 0 |  | Ningún | 2 de xaneiro de 1776–14 de xuño de 1777 | 1 ano, 6 meses e 9 días |
| 13 |  | Nova Hampshire, Massachusetts, Rhode Island, Connecticut, Nova York, Nova Jersey, Pensilvania, Delaware, Maryland, Virxinia, Carolina do Norte, Carolina do Sur e Xeorxia | 14 de xuño de 1777–1 de maio de 1795 | 17 anos, 10 meses e 16 días |
| 15 |  | Kentucky, Vermont | 1 de maio de 1795–3 de xullo de 1818 | 23 anos, 2 meses e 2 días |
| 20 |  | Indiana, Luisiana, Mississippi, Ohio, Tennessee | 4 de xullo de 1818–3 de xullo de 1819 | 1 ano |
| 21 |  | Illinois | 4 de xullo de 1819–3 de xullo de 1820 | 1 ano |
| 23 |  | Alabama, Maine | 4 de xullo de 1820–3 de xullo de 1822 | 2 anos |
| 24 |  | Missouri | 4 de xullo de 1822–3 de xullo de 1836 | 14 anos |
| 25 |  | Arcansas | 4 de xullo de 1836–3 de xullo de 1837 | 1 ano |
| 26 |  | Míchigan | 4 de xullo de 1837–3 de xullo de 1845 | 8 anos |
| 27 |  | Florida | 4 de xullo de 1845–3 de xullo de 1846 | 1 ano |
| 28 |  | Texas | 4 de xullo de 1846–3 de xullo de 1847 | 1 ano |
| 29 |  | Iowa | 4 de xullo de 1847–3 de xullo de 1848 | 1 ano |
| 30 |  | Wisconsin | 4 de xullo de 1848–3 de xullo de 1851 | 3 anos |
| 31 |  | California | 4 de xullo de 1851–3 de xullo de 1858 | 7 anos |
| 32 |  | Minnesota | 4 de xullo de 1858–3 de xullo de 1859 | 1 ano |
| 33 |  | Oregón | 4 de xullo de 1859–3 de xullo de 1861 | 2 anos |
| 34 |  | Kansas | 4 de xullo de 1861–3 de xullo de 1863 | 2 anos |
| 35 |  | Virxinia Occidental | 4 de xullo de 1863–3 de xullo de 1865 | 2 anos |
| 36 |  | Nevada | 4 de xullo de 1865–3 de xullo de 1867 | 2 anos |
| 37 |  | Nebraska | 4 de xullo de 1867–3 de xullo de 1877 | 10 anos |
| 38 |  | Colorado | 4 de xullo de 1877–3 de xullo de 1890 | 13 anos |
| 43 |  | Idaho, Montana, Dakota do Norte, Dakota do Sur, Washington | 4 de xullo de 1890–3 de xullo de 1891 | 1 ano |
| 44 |  | Wyoming | 4 de xullo de 1891–3 de xullo de 1896 | 5 anos |
| 45 |  | Utah | 4 de xullo de 1896–3 de xullo de 1908 | 12 anos |
| 46 |  | Oklahoma | 4 de xullo de 1908–3 de xullo de 1912 | 4 anos |
| 48 |  | Arizona, Novo México | 4 de xullo de 1912–3 de xullo de 1959 | 47 anos |
| 49 |  | Alasca | 4 de xullo de 1959–3 de xullo de 1960 | 1 ano |
| 50 |  | Hawai | 4 de xullo de 1960–presente | 51 anos |

## Outras bandeiras

* Actual bandeira de proa dos Estados Unidos
* Pavillón especial para embarcacións de recreo dos Estados Unidos

## Notas

## Véxase tamén

### Ligazóns externas

* Bandeira dos Estados Unidos de América en Flags of the World